محمد قنديل

محمد قنديل مغنى مصرى اتولد ف شبرا ف القاهره ف مصر ف 11 مارس 1929, اسمه الحقيقى قنديل محمد قنديل ابو حسين. مات يوم التلات 9 يونيه 2004

حياته 
محمد قنديل  مغنى  و ممثل و ملحن مصرى. اتولد ف شارع سعيد باشا  ف شبرا ف عيله محبه للمزيكه ابوه كان من هواة العزف ع العود و الأنون ، وكانت جدته (سيده السويسيه) مغنيه مشهوره  ف أوائل القرن العشرين اتعرف عنها أنها مغنية الناس الهاى ،  أخوه الكبير عبدالله كان مغنى و ظهر ف شوية أفلام ف الأربعينات من القرن العشرين و لكنه اختفا بعد شهرة أخوه الصغير (محمد قنديل)، و جوز عمته هو ملحن و مغنى اسمه (عبد اللطيف عمر).

بعد ثانوى دخل معهد المزيكه تحت رعاية مدير المعهد  ساعتها الملحن (إبراهيم شفيق) و درس العود. واختارته (أم كلثوم) للغنا معاها فى تابلوه (القطن ) فى فيلم (عايده). ابتدا الغنا سنة 1942. ابتدا بالغنا فى مسرح منوعات (حكمت فهمى) فى (الكيت كات)  فى القاهره، و كانت بتغنى معاه (نجاة الصغيره) .كان بيغنى  أغانى بتاعة غيره من المغيبن المشهورين لغاية ما قدم أغنيته الأولانيه من تلحين  (كمال الطويل)  (يا رايحين الغوريه) و من بعدها  (يا غاليين عليا يا أهل إسكندريه)، و توالت بعدها أغنياته اللى وصلت لحوالى 800 أغنيه فى نهاية مشواره، من أشهر الأغاني اللى قدمها خلال مشواره (يا حلو صبَّح يا حلو طُل، جميل و اسمر، مركب حبيبى، إن شاء الله ما أعدمك، أتارى العشاق غلابة، ع الدوار، تلات سلامات) وغيرها. فى السينما شارك (محمد قنديل) شارك عشرين فيلم ، شارك فى بطولتها و الغنا فيها،  منها (صراع فى النيل) و(شاطئ الأسرار). لحن له الكتير من الملحنين المشهورين زى (محمود الشريف، محمد الموجى، محمد فوزى، كمال الطويل) وغيرهم.

اتجوز  من الرقاصه (رجاء توفيق) اللى كانت بتمتلك كباريه (كيت كات) وكان هو نجم الكباريه دا، ولما قرر يتجوزها منها اشترط عليها اعتزال الرقص و قفل  الكباريه ، وقفلت الكباريه و اتجوزو إلا أنهم انفصلو سنة 1960 ، بعدين اتجوز مراته اللى فضلت معاه لغاية ما ماتت. فى سنة 1996 أتصاب بجلطه فى الشريان التاجى بتاع القلب ،  أمر الريس السابق (حسنى مبارك) بعلاجه برا علا نفقة الدوله ، وسافر فى شهر مارس ل امريكا و أجريت له جراحه ناجحه، وتم تغيير 3 شرايين فى القلب  فى مستشفا (كليفلاند)  فى ولاية أوهايو. قبل وفاته بشويه اشترك بتتر مسلسل (الأصدقاء) وبأغنيتين جوا المسلسل، وكانت المساهمه دى آخر إسهاماته فى عالم الفن. ، مات فى 9  يونيه 2004 عن عمر خمسه و سبعين سنه.
 أبوه كان عازف مزيكه من هواة عزف العود و الأنون
 جوز عمته المزيكاتى المغنى عبد اللطيف عمر
 اتعلم فى مدارس شبرا
 دخل معهد المزيكه 
 اختارته ام كلثوم مع أولاد المعهد للغنا معاها ف تابلوه "القطن" فى فيلم عايده
 ظهر محمد قنديل ف الأربعينات و ماكنش عنده عشرين سنه
 احترف الغنا لما كان مغنى صغير ف امبابه
 اول أغنياته للاذاعه المصريه سنة 1946  هيا "يا ميت لطافه يا تمر حنه "
 قدم للاذاعه اكتر من 45 سنه فى فن الغنا المصرى و تراثه بين الاغنيه الشعبيه و الموال و الدور و الموشح و اغنية السينما و الاغانى الوطنيه و الصور الغنائيه ف الراديو و التليڤزيون
 قدم خلال المده دى اكثر من 800 اغنيه و حوالى 20 فيلما شارك ف بطولتها
 لحن له ملحنين كتير زى "محمود الشريف, محمد الموجى, محمد فوزى
 لحن له كمال الطويل سنة 1948 أغنيتين
 يارايحين الغوريه
 بين شطين وميه
 غنا لثورة يوليو
 اغنية الرايه المصريه
 ع الدوار
 غنا و قت العدوان الثلاثى (يا ويل عدو الدار)
 غنا للوحده المصريه السوريه سنة 1958 (وحده ما يغلبها غلاب)
 لحن له احمد صدقى (ان شالله ماعدمك )
 لحن لنفسه (ابو سمره السكره)
 عشق ف شبابه المصارعه و رفع الحديد
 هواياته هيا جمع الات العود و تربية العصافير و الطيور المنزليه

اجمل اغانيه 

 سماح
 جميل واسمر
 سحب رمشه و رد الباب
 ابو سمره السكره
 انشالله مااعدمك
 مالى بيه
 يارايحين الغوريه
 بين شطين وميه 
 تلات سلامات
 يا حلو صبح
 زى البحر غرامك
 حدوته

اغانى وطنيه 

 ع الدوار .. ع الدوار .. راديو بلدنا فيه أخبار - كلمات حسين طنطاوى و الحان احمد صدقى
 الرايه المصريه
 ياويل عدو الدار
 وحده ما يغلبها غلاب
 احلا بلد بلدى
 يا مهون هون

صور غنائيه للاذاعه

 السوق
 العباسه
 الموكب
 الصديق
 ام شناف
 العين و العافيه
 الفول المدمس (اغنيه)

افلام

 عبيد المال
 عرق جبينى
 عزيزه
 شاطئ الاسرار 1958
 صراع فى النيل
 رجل فى حياتى
 لما نحب 1967

مصادر
 السينما.كوم
https://elcinema.com/person/1070775/

شوف كمان 
شخصيات مصريه مشهوره

مواليد 1929
وفيات 2004
مغنيين مصريين
ممثلين مصريين
قاهريين
ناس من شبرا